Fason Nou Deside 

Si Ou Toujou Malad 

Oswa Enfim
www.socialsecurity.gov

Nan pifò ka, ou fè lekti depliyan sa a paske 

ou te jwenn yon lèt ki endike ou nou te pral 

revize eta sante ou. Lalwa mande nou pou 

nou revize detanzantan eta sante tout moun 

k ap resevwa benefis maladi oswa enfimite. 

Nou dwe fè sa tanzantan pou nou asire ke 

moun yo toujou malad oswa enfim.

Anjeneral, si sante ou pa vin pi bon, oswa 

si maladi oswa enfimite ou a toujou anpeche 

ou travay, ou ap kontinye resevwa benefis yo.

Fason Nou Deside Si Ou 

Toujou Malad Oswa Enfim

2
N ap ranmase enfòmasyon yo

Pou ede nou pran desizyon nou, toudabò

n ap ranmase nouvo enfòmasyon sou eta 

sante ou.

• N ap mande doktè ou yo, lopital kote ou 

swiv tretman ak lòt sous medikal pou nou 

we dosye medikal ou. N ap mande yo pou 

yo eksplike nou nan ki fason eta sante ou 

deranje aktivite ou, kisa egzamen medikal 

ou yo montre, epi ki tretman medikal ou

t ap swiv.

• Si nou bezwen plis enfòmasyon, n ap 

mande ou pou ou al fè yon egzamen 

espesyal. Se nou k ap peye egzamen sa a.

N ap revize enfòmasyon yo

Apre sa, n ap gade kijan eta sante ou te ye 

lè nou te revize dosye ou dènye fwa a. N ap 

gade nenpòt nouvo pwoblèm medikal ou ka 

genyen tou.

N ap pran yon desiyzon konsènan si eta 

sante ou vin pi bon oswa si li vin pi mal. 

Si nou deside eta sante ou amelyore, n ap 

pran yon desizyon konsènan si eta sante ou 

amelyore ase oswa si li pa amelyore ase pou 

pèmèt ou ale travay.

N ap gade tou pou wè si eta sante jeneral 

ou afekte kalite travay ou ka fè. Sa gen ladan 

travay ou te fè lontan ak nenpòt kalite travay 

ou ka an mezi pou ou fè.

3
www.socialsecurity.gov

(lòt bò a) 4

Ki jan benefis ou afekte

Si eta sante ou vin pi bon nan tout 

mannyè epi nou deside ou ka travay, benefis 

ou yo ap sispann.

Benefis enfimite andikap ou ap sispann tou 

nan sitiyasyon sa yo:

• Ou jwenn benefis fòmasyon pwofesyonèl 

oswa avans nan tretman medikal oswa 

teknoloji pwofesyonèl epi potèt sa ou vin 

kapab travay.

• Nou te fè yon erè nan yon premye 

desizyon pou ba ou benefis andikap ou 

oswa pou kontinye benefis andikap ou.

• Ou pa swiv tretman doktè ou rekòmande 

ou (san yon rezon valab), epi ou ka pètèt 

travay si ou te swiv tretman an.

• Ou te bay fo enfòmasyon oswa manti

nan enfòmasyon yo lè nou te pran yon 

premye desizyon.

• Ou pa kolabore avèk nou, epi ou pa

ban nou yon rezon valab poutèt ou pa 

kolabore a.

• Ou ap travay epi salè mwayen ou pa mwa 

montre ke ou ap fè travay ki pèmèt ou 

touche ase lajan. Kantite lajan salè ke 

nou konsidere konsekan epi ki byen peye 

chanje chak ane. Pou kalkil pou ane sa 

a, ale nan Mizajou anyèl la (Piblikasyon 

Nimewo 05-10003-HC). Men tou, 

sitiyasyon sa a pa p afekte peman Revni 

Sekirite Siplemantè ou.
www.socialsecurity.gov

Si nou deside pou benefis andikap ou 

sispann, epi ou pa dakò, ou ka fè apèl kont 

desizyon nou an. Sa vle di ou ka mande nou 

pou nou gade dosye ou ankò. Lè ou resevwa 

yon lèt pou endike ou desizyon nou, lèt la 

ap endike ou nan ki fason ou ka fè apèl kont 

desizyon an.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou ka 

reponn kesyon espesifik yo, nan lè 7 dimaten 

jiska 7 diswa, lendi pou vandredi. Nou 

bay enfòmasyon tou nan yon sèvis telefòn 

otomatik ki fonksyone 24 èdtan pa jou.

Si ou bezwen yon entèprèt pou regle afè 

Sekirite Sosyal ou, nou ka fè ou jwenn youn 

gratis. Sèvis entèprèt yo disponib ni pou lè 

ou ap pale avèk nou nan telefòn, ni pou lè 

ou vini nan biwo Sekirite Sosyal. Rele nan 

nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy 

lan pou jouk lè yon reprezantan reponn. N ap 

kontakte yon entèprèt pou ede ou. Si afè ou a 

pa ka fin regle nèt nan telefòn, n ap pran yon 

randevou pou ou nan yon biwo lokal Sekirite 

Sosyal, epi n ap fè aranjman pou yon entèprèt 

ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan 

5
enfòmasyon avèk jantiyès. Se pou rezon sa 

a genyen yon dezyèm reprezantan Sekirite 

Sosyal pou kontwole kèk apèl telefonik.

Social Security Administration

SSA Publication No. 05-10053-HC

How We Decide If You Are Still Disabled (Haitian-Creole)

January 2005